Røyken videregående skole

Røyken videregående skole er en videregående skole ved Katrineåsen på Midtbygda, Røyken i Asker kommune. Skoleeier er Akershus fylkeskommune. Rektor er Jan Helge Russnes. Røyken videregående skole er i dag en av de største i fylket med omtrent 820 elever fordelt på bygg og anleggsfag, elektrofag, helse- og sosialfag, mediefag, design og håndverk, IKT-servicefag, samt studiespesialiserende programområde hvorav én parallell med forming. Skolen har omtrent 130 ansatte. Skolen tilbyr utdanning innenfor studiespesialiserende og yrkesfaglige programområder. Bygg- og anleggsteknikk, frisør, blomster, interiør og eksponeringsdesign, informasjonsteknologi og medieproduksjon, medier og kommunikasjon, salg, service og reiseliv, elektro og datateknologi, helse- og oppvekstfag, kunst, design og arkitektur, studiespesialisering og påbygging til generell studiekompetanse. Utdanningstilbudet utvides fra høsten 2026 med Vg2 Kjemiprosess- og laboratoriefag. Dette er et yrkesfag og en unik mulighet for elever som liker kombinasjon av teori og praktisk laboratoriearbeid, Skolen har tradisjon for å drive internasjonalisering og har et bredt internasjonalt nettverk som omfatter land i hele Europa. Dette nettverket består av samarbeid med land som omfattes av ASP-nettverket underlagt UNESCO, språkutveksling i engelsk- og fransktalende land og samarbeid med EU gjennom prosjekter tilhørende utdanningsprogrammet Erasmus+. Ved skolens åpningsår (1978 - 1979) var den amerikanske NASA astronauten Catherine Coleman blant elevene på skolen gjennom AFS sitt program for interkulturelle læringsopplevelser, som er verdens eldste ideelle utvekslingsorganisasjon for ungdom. «Fokus på framtiden» er motto for Røyken videregående skole, som reflekterer at det er en foregangsskole i regionen med sterkt søkelys på at utdanningstilbudet skal være relevant for fremtidens arbeidsliv. Rektorer (1978-1984) Olav Aadnekvam (1984-1988) Tove Ness (1988-1994) Bjørg Ølstad (1994-2012) Ole Sageng (2012-2024) Laila Handelsby (2024-) Jan Helge Russnes Referanser Eksterne lenker (no) Offisielt nettsted (en) Røyken videregående skole – kategori av bilder, video eller lyd på Commons